Šnekamosios grupės vyksta visai kitokiu principu, nei tradicinės baigtinės grupės (bendrinės, verslo ir pan.), pagrįstos vadovėliu. Tradicinėse grupėse kurso progresas matuojamas vadovėliu, vienai temai skiriamos trys - keturios pamokos, o svarbiausia, kad neišmokus vienos temos, negalima sklandžiai pereiti prie kitos, nes jos tarpusavyje susijusios gramatikos taisyklėmis, žodžiais ir pan. Šnekamosiose grupėse pamokos tarpusavyje nėra labai susijusios, kiekviena pamoka yra kaip atskiras mini kursas, į kurį sudėta visa jums reikalinga informacija tai temai, tad pradėti kursą ir sklandžiai įsilieti į grupę galite bet kokiu metu, jei tik grupėje yra vietos. Naujos šnekamosios grupės startuoja labai retai: tvarkaraštyje yra suplanuota tiek šnekamųjų grupių, kiek užtenka klientų srautui patenkinti, niekieno neverčiant labai ilgai laukti pamokų pradžios, tad naujos grupės nestartuoja tol, kol nėra didelio laukiančiųjų pertekliaus.